cyanic-selkie/wikianc huggingface dataset:
Միհրան Մեսրոպյան
Վաղ մանկություն
Միհրան Մեսրոպյանը հաճախել է տեղի Սահակյան հայկական դպրոց ։ Դեռևս պատանի հասակում հմուտ է եղել նկարչությունից ու գծանկարչությունից, այնուհետև զարգացրել է իր հմտությունները՝ սովորելով վայելչագրություն, մաթեմատիկա, նկարչություն, շինարարություն, ինչպես նաև սովորել է տարբեր լեզուներ՝ ֆրանսերեն, թուրքերեն, հայերեն, անգլերեն, որոնք նա կիրառել է իր հետագա կարիերայի ընթացքում ։
15 տարեկան հասակում Միհրանի հայրը, նկատելով տղայի նկարչական ունակությունները, նրան ուղարկում է Կոստանդնուպոլիս՝ ընդունելության քննություններ հանձնելու Միմար Սինանի անվան գեղարվեստի ակադեմիայում։ Քննությունները փայլուն հանձնելով՝ Մեսրոպյանը միանգամից ընդունվում է երկրորդ կուրս և ակադեմիան ավարտում չորս տարում։ 1908 թվականին՝ ակադեմիան ավարտելուց հետո Մեսրոպյանը դասընկերոջ հետ հիմնում է ճարտարապետական ընկերություն, սակայն հաջողության չհասնելով այդ ընկերությունում՝ հեռանում է Զմյուռնիա (այժմ՝ Իզմիր) ։
Կարիերան Օսմանյան կայսրությունում
Մեսրոպյանի կառուցած շինություններն ավերվել են Զմյուռնիայի 1922 թվականի հրդեհի ժամանակ, բացառությամբ 1912 թվականին կառուցած հյուրանոցի։ Հյուրանոցի գտնվելու վայրն անհայտ է եղել, ենթադրվել է, որ քաղաքի հին հատվածում է եղել տեղակայված ։ Մինասյանը Զմյուռնիայում է մնացել մինչև 1912 թվականը, այնուհետև վերադարձել է Կոստանդնուպոլիս ։
Դադար առնելով ճարտարապետական գործունեության մեջ՝ Մինասը մեկնում է Զմյուռնիա, ամուսնանում Զաբել Մարթմանյանի հետ, որին նա հանդիպել էր Զմյուռնիայում ապրելու տարիներին։ Զաբելի ծնողները՝ Հայրապետն ու Նեկտարը (ծննդյան ազգանունը՝ Թոփալյան), նույնպես եղել են Աֆիոն-Կարահիսարից ։ Մինասն ու Զաբելն ամուսնացել են 1914 թվականի մայիսի 23-ին և ունեցել են երեք որդի՝ Նուրհան, Ռալֆ և Արա ։
Պատերազմից հետո նա վերադարձել է Կոստանդնուպոլիս 1919 թվականի հունիսին և անմիջապես նշանակվել Ստամբուլի քաղաքային ճարտարապետ ։ Նա վերսկսել է Դոլմաբահչեի պալատի՝ պատերազմի պատճառով կիսատ մնացած աշխատանքները ։ Մինչև Օսմանյան կայսրությունից արտագաղթելը շարունակել է շենքեր նախագծել ։
Առաջին համաշխարհային պատերազմ
Առաջին համաշխարհային պատերազմի տարիներին զորակոչվել է Օսմանյան բանակ ։ Սովորել է Բեյլերբեյի պահեստային սպաների դպրոցում և 1914 թվականի հոկտեմբերին ստացել կրտսեր լեյտենանտի կոչում ։ Ամրակցվել է 4-րդ պաշտպանական գնդին և ծառայել որպես ինժեներ ։ Ուղարկվել է Դարդանել, որտեղ 1915 թվականի ապրիլին մասնակցել է Գալիպոլիի ճակատամարտին ՝ Մուստաֆա Քեմալ Աթաթուրքի հրամանատարության ներքո ։ Ստորերկրյա անցքերի միջոցով զարգացրել է ստորգետնյա թունելներ , ստեղծել է տոպոգրաֆիկ քարտեզներ, ճանապարհներ, նախագծել պաշտպանական ամրություններ ։
Եղել է ռուսական ճակատում սակայն Մեսրոպյանի գումարտակը տեղափոխվել է պաղեստինյան և սիրիական ճակատ՝ պայքարելու արաբական ուժերի դեմ։ 1918 թվականի գարնանը 4-րդ գումարտակն այդ թվում և Մեսրոպյանը, գերեվարվել են արաբների կողմից ։ Մեսրոպյանին հաջողվել է փախչել, սակայն Պաղեստինում արաբները նրան բռնել են ու իր խմբի հետ մահապատժի դատապարտել ։ Լոուրենս Արաբացուն հաջողվել է միջամտել ու փրկել նրանց կյանքը ։ 1918 թվականի աշնանը Մեսրոպյանին տեղափոխել են Զակազիկի բրիտանական ճամբար որպես ռազմագերի, 1919 թվականի մայիսին ազատ է արձակվել  ։
Հայոց ցեղասպանություն
1915 թվականի ապրիլին, երբ Մեսրոպյանը գտնվում էր Գալիպոլիում, Օսմանյան կառավարությունն սկսեց հայերի ոչնչացումը՝ Հայոց ցեղասպանությունը, որն իրագործվեց Առաջին համաշխարհային պատերազմի ժամանակ երկու փուլով. աշխատունակ տղամարդկանց մասսայական ոչնչացում, զինակոչիկների հարկադիր աշխատանք, բռնագաղթած կանանց, ծերերի և երեխաների մահվան երթեր դեպի Սիրիական անապատ ռազմական պահակախմբի ուղեկցությամբ՝ զրկված սննդից ու ջրից, կողոպտված ու բռնաբարված ։
Մեսրոպյանի հայրենի Աֆիոն-Կարահիսարում տեղահանություններն սկսվեցին 1915 թվականի օգոստոսի 15-ին ։ Պատերազմից հետո Կոստանդնուպոլիս վերադառնալով՝ Միհրան Մեսրոպյանը պարզեց, որ ընտանիքի 15 անդամները, այդ թվում իր երեք եղբայրները, նրանց ընտանիքները, երիտասարդ քույրը, տեղահանվել են , և նրանց մասին այլևս ոչ ոք ոչինչ չիմացավ, չնայած ասում էին, որ տեղահանվել են Իրաք   ։ Ունեցվածքը փրկելու համար Մեսրոպյանը մեկնում է Աֆիոն-Կարահիսար՝ ակնկալելով հետ ստանալ իր սեփականությունն ու այն վաճառել, սակայն ապարդյուն. նրա ունեցվածքը Օսմանյան և Թուրքիայի կառավարությունների կողմից բռնազավթվել էր ։
Գործունեությունն ԱՄՆ-ում
Հայերի նկատմամբ Օսմանյան կայսրության դաժան վերաբերմունքի պատճառով Մեսրոպյանը 1921 թվականին տեղափոխվում է Ամերիկայի Միացյալ Նահանգներ ։ ԱՄՆ ներգաղթած հայերի թիվը հատել է նախանշված սահմանը, սակայն ճարտարապետական փորձառնության շնորհիվ ԱՄՆ աշխատանքի վարչությունը Մեսրոպյանին տալիս է երկիր մտնելու հատուկ թույլտվություն ։ Մեսրոպյանը հաստատվում է Վաշինգտոնում, որտեղ որպես գծագրող աշխատում է Հենրի Ուարդմանի կաուցապատման ընկերությունում  ։
1920-1930-ական թվականներին Հենրի Ուարդմանը Վաշինգտոնում իրականացնում էր անշարժ գույքի գործունեություն ։ Ուարդմանի հայտնի ծրագրերից էր 1923 թվականին իրականացրած Անգլիական գյուղ նախագիծը, որը դարձավ Մեսրոպյանի՝ ԱՄՆ-ում նախագծած առաջին կառույցը  ։ 1924 թվականին Մեսրոպյանը դառնում է Հենրի Ուարդմանի առաջատար ճարտարապետներից մեկը ։
1950-ական թվականների սկզբում Մեսրոպյանը թոշակի է անցնում և բնակվում Մերիլենդի Չևի Չեյս քաղաքի Կոնկտիկուտ պողոտայի 7410 հասցեի՝ 1941 թվականին իր իսկ նախագծած տանը ։ Երկհարկանի աղյուսե շինությունն ուներ պատշգամբ, ճակատային հատվածում առաջնային դռան աջ և ձախ կողմերում բարձրանում էր ասիմետրիկ ապակե պատը։
Մահը
Մահացել է 1975 թվականի սեպտեմբերի 21-ին, 86 տարեկան հասակում Մերիլենդի Չևի Չեյս քաղաքում, թաղված է Վաշինգտոնի Ռոք Քրիք գերեզմանատանը ։
Ծանոթագրություններ
Կատեգորիա:Աֆիոն-Կարահիսար քաղաքում ծնվածներ Կատեգորիա:Ամերիկահայ ճարտարապետներ Կատեգորիա:Թուրքահայ ճարտարապետներ Կատեգորիա:Հայերն Օսմանյան կայսրությունում Կատեգորիա:Ամերիկահայեր Կատեգորիա:ԱՄՆ-ում օսմանյան ներգաղթյալներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Էթնիկ հայ ճարտարապետներ Կատեգորիա:Պատերազմի օսմանյան բանտարկյալներ Կատեգորիա:Օսմանյան բանակի սպաներ
Հիշողության սպորտ
Տարածված մրցույթներից մեկը ներառում է խառնած խաղաքարտերի մտապահումը հնարավորինս կարճ ժամանակահատվածում, որից հետո մասնակցից պահանջվում է դասավորել այլ տուփերի խաղաքարտեր՝ նույն հերթականությամբ։
Պատմություն
Հիշողության մարզման տեխնիկաները քննարկվել են դեռևս Հին Հունաստանում, իսկ ֆորմալ հիշողության մարզումը երկար ժամանակ համարվել է հիմնական կրթության կարևոր մասերից մեկը և հայտնի է եղել «հիշողության արվեստ» անվանմամբ ։ Այնուամենայնիվ, մարզված մտապահման զարգացումը՝ որպես սպորտ, սկսել է միայն ուշ 20-րդ դարում, բայց նույնիսկ այն ժամանակ մնացել է հարաբերականորեն սահմանափակ իր շրջանակներում։ Առաջին համաշխարհային մրցույթը տեղի է ունեցել որպես Հիշողության աշխարհի առաջնություններ 1991 թվականին և շարունակվել է ամեն տարի՝ բացառությամբ 1992 թվականը ։
Մրցույթներ
1991 թվականին Հիշողության աշխարհի առաջնությունների հիմնումից հետո բազմաթիվ երկրներում հիմնվեցին ազգային մրցույթներ։ Սրանք ներառում են Միացյալ Նահանգների առաջնությունները, որոնք սկսվել են 1997 թվականին, Հնդկական ազգային հիշողության առաջնությունները , Գերմանական հիշողության առաջնությունները , Միացյալ Թագավորության բաց հիշողության առաջնությունները և այլ առաջնություններ ։ Ազգային առաջնություններ են անցկացվում նաև Հարավային Աֆրիկայում, Ավստրալիայում, Սինգապուրում, Չինաստանում, Ճապոնիայում և Մեքսիկայում ։
Կոչումներ
Հիշողության աշխարհի առաջնությունների կազմակերպիչ Հիշողության աշխարհի սպորտի խորհրդի կողմից տրվել է հիշողության մրցաշարերի մասնակիցների բարձրագույն կոչումը՝ հիշողության գրոսմայստեր։ Ենթադասակարգմամբ գոյություն ունեն հետևյալ կոչումները՝ միջազգային գրոսմայստեր, գրոսմայստեր և միջազգային վարպետ։ 2016 թվականի նոյեմբերի տվյալներով աշխարհում հաշվվում է մոտավորապես 200 գրոսմայստեր ։
Տեխնիկաներ
Մրցաշարի մասնակիցները նկարագրում են մտապահման հմտությունների բարելավման բազմաթիվ մեթոդներ և տեխնիկաներ։ Նրանցից մի քանիսն ստեղծել են սեփական մեթոդները և հրատարակել իրենց անուններով։ Սրանք ներառում են, օրինակ, մնեմոնիկայի դոմինիկյան համակարգը Mnemonic dominic system, որն իր անունը ստացել է ի պատիվ նախկին աշխարհի չեմպիոն Դոմինիկ Օ'Բրայենի, մնեմոնիկայի հիմնական համակարգը, ինչպես նաև անձ-գործողություն-առարկա համակարգը, որը ներառում է խաղաքարտերի և թվերի կոդավորում դեպի մարդիկ, գործողություններ և առարկաներ հաջորդականություն ։ Այս մեթոդները կոչվում են նաև «մնեմոտեխնիկաներ»։
Ջոշուա Ֆոերը նշում է. "Չնայած յուրաքանչյուր մասնակից յուրաքանչյուր գործողության մտապահման համար ունի իր սեփական յուրահատուկ մեթոդը, բոլոր մնեմոտեխնիկաներն էապես հիմնված են զարգացման կոդավորում հասկացության վրա, ըստ որի ինչքան իմաստալից է ինչ-որ բան, այնքան ավելի հեշտ է այն հիշել ։"
Կատեգորիաներ
Հիշողության առաջնություններում պոտենցիալ առարկայի հարցը կարող է լինել անսահմանափակ, սակայն Հիշողության աշխարհի առաջնություններում կան հետևյալ առաջադրանքները. Ի հավելումն ավանդական մրցաշարերին, որոնք կազմակերպվում են Հիշողության աշխարհի սպորտների խորհրդի կամ Հիշողության միջազգային ասոցիացիայի կողմից, հիշողության աթլետները հաճախ մրցակցում են այլընտրանքային ֆորմատով կազմակերպված մրցաշարերում։ Այդ մրցաշարերն են Հիշողության լիգայի առաջնությունները (նախկինում՝ Հիշողության էքստրեմալ մրցաշար), Մեմորիադը և Մեմո խաղերը  ։
Մյուս տիպի հիշողության առաջնությունները կարող են չպարունակել ժամանակի սահմանափակումներ։ Օրինակ π թվի մտապահման (հայտնի է, որպես Պիֆիլոլոգիա) ռեկորդները սկսել են արձանագրել 1970-ական թվականներից։ Ներկայիս ռեկորդակիրը կարողացել է մտապահել ավելի քան 70000 նիշ π թվից։
Ռեկորդներ
Հիշողության սպրտում նոր ռեկորդները սահմանվում են շատ հաճախ ։ Խաղաքարտերի արագ մտապահման վերջին աշխարհի ռեկորդը պատկանում է Միացյալ Նահանգներից Ալեքս Մյուլենին՝ 19,96 վայրկյան (52 խաղաքարտ) ։ 5 րոպեում ամենաշատ թվեր մտապահելու ռեկորդը կիսում են Ալեքս Մյուլենը և Շվեդիայից Մարվին Վոլոնիուսը՝ 520 թվանշան ։
Հայտնի մասնակիցներ
Աշխարհի չեմպիոններ
Այլ
Արտաքին հղումներ
Կատեգորիա:Առաջնություններ Կատեգորիա:Հիշողություն Կատեգորիա:Հիշողության կառավարում
Տասանորդ (լեռ)
Տասանորդ, Դահնակ, լեռնագագաթ Արարատի մարզում, Գեղամա լեռների համակարգում, Լանջանիստ գյուղից 2 կմ հյուսիս–արևելք, Տասանորդի լեռների ամենաբարձր գագաթը։ Բարձրությունը 2535 մ է ։
Ծանոթագրություններ
Կատեգորիա:Հայաստանի լեռնագագաթներ Կատեգորիա:Լեռնագագաթներ այբբենական կարգով Կատեգորիա:Արարատի մարզի լեռներ
Յան Կլիմենտ
Յան Կլիմենտ (չեխ․՝ Jan Kliment, սեպտեմբերի 1, 1993 թ., Միյավա, Սլովակիա), չեխ ֆուտբոլիստ, դանիական «Բրոնդբյու» ֆուտբոլային ակումբի և Չեխիայի ազգային հավաքականի հարձակվողն է։
Ակումբային կարիերա
Կլիմենտը «Վիսոչինա» ակումբի սանն է, որի կազմում մեկնարկային հանդիպում է անցկացրել 2012 թ․ մարտի 9-ին, երբ թիմը մրցում էր «Չասլավ» ակումբի հետ ։ Նույն տարում ֆուտբոլիստը թիմի հետ միասին մրցաշրջանի արդյունքներով իրավունք է ստանում հանդես գալու բարձրագույն խմբում։ Չեխիայի առաջնությունում իր մեկնարկային հանդիպումն անցկացրել է 2013 թ․ փետրվարի 22-ին, երբ թիմը մրցում էր «Հրադեց֊Կրալովե» ակումբի հետ ։ Վիսոչինայի կազմում իր առաջին գոլը խփել է ապրիլի 19-ին, երբ թիմը մրցում էր «Տեպլիցե» ակումբի հետ ։
2014 թ․ վարձավճարով տեղափոխվում է Սլովակիայի առաջնությունում հանդես եկող «Դուկլա» ակումբ։ Սլովակիայի առաջնությունում իր մեկնարկային հանդիպումն անցկացրել է մարտի 1-ին, երբ թիմը մրցում էր «Սլովան» ակումբի հետ ։ Պայմանագրի ավարտից հետո ֆուտբոլիստը վերադառնում է Վիսոչինա։
2015 թ․ հունիսի 29-ին Կլիմենտը տեղափոխվում է գերմանական «Շտուտգարտ» ակումբ, որի հետ կնքում է պայմանագիր մինչև 2019 թ․։ Բունդեսլիգայում իր մեկնարկային հանդիպումն անցկացնում է օգոստոսի 16-ին, երբ թիմը մրցում էր «Քյոլն» ակումբի հետ։ Այս խաղում Կլիմենտը երկրորդ խաղակեսում փոխարինեց Մարտին Հարնիկին ։ Շտուտգարտի կազմում իր առաջին գոլը խփել է հոկտեմբերի 3-ին․ երբ թիմը մրցում էր «Հոֆենհայմ» ակումբի հետ ։
Ազգային հավաքականի կազմում
2015 թ․ Չեխիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում ֆուտբոլիստը մասնակցել է Դանիայի, Սերբիայի և Գերմանիայի հավաքականների դեմ անցկացված խաղերին։ Սերբիայի հավաքականի դեմ խաղում Կլիմենտը հեթ-տրիկի հեղինակ է դառնում, ինչի շնորհիվ դառնում է առաջնության լավագույն ռմբարկուն։
2017 թ․ սեպտեմբերի 1֊ին 2018 թ․ Աշխարհի առաջնության ընտրական մրցաշարում Կլիմենտը իր մեկնարկային հանդիպումն է անցկացնում Չեխիայի ազգային հավաքականի կազմում, երբ թիմը մրցում էր Գերմանիայի ազգային հավաքականի հետ։ Այդ խաղում Կլիմենտը փոխարինման է մտնում 76-րդ րոպեին ։
Մրցելույթների վիճակագրություն
''2017 թ. նոյեմբերի 17-ի տվյալներով''
Նվաճումներ
Անձնական
Հղումներ
Կատեգորիա:1993 ծնունդներ Կատեգորիա:Սեպտեմբերի 1 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Չեխ ֆուտբոլիստներ Կատեգորիա:Շտուտգարտի ֆուտբոլիստներ Կատեգորիա:Բրոնդբյուի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
Ալեքս Մորգան
Ալեքսանդր Պատրիսիա (Ալեքս) Մորգան (Alexandra Patricia «Alex» Morgan, ), ամերիկացի ֆուտբոլիստ, «Օրլանդո Պրայդ» ակումբի և ԱՄՆ-ի հավաքականի հարձակվող, 2012 թվականի Օլիմպիական խաղերի չեմպիոն, 2015 թվականի աշխարհի չեմպիոն և 2011 թվականի աշխարհի փոխչեմպիոն։ 2012 թվականին Մորգանը դարձել է ԱՄՆ-ի լավագույն կին ֆուտբոլիստը և առաջադրվել է աշխարհի լավագույն ֆուտբոլիստուհու կոչման ՖԻՖԱ-ի վարկածով։
2011 թվականին Մորգանն ընտրվել է WPS-ի դրաֆթում ընդհանուր 1-ին համարի ներքո « Վեսթերն Նյու Յորք Ֆլեշ » թիմի կողմից, որտեղ սկսվել է հարձակվողի պրոֆեսիոնալ կարիերան։ Առաջին մրցաշրջանում Մորգանի թիմը դարձել է չեմպիոն։ WPS-ի գոյության դադարեցումից հետո Ալեքսը մի քանի խաղ է անցկացրել « Սիեթլ Սաունդերսի » կազմում, իսկ 2013 թվականի սկզբին պայմանագիր է կնքել NWSL « Փորթլանդ Թորնս » ֆուտբոլային ակումբի հետ։
2010 թվականին հարձակվողը նշել է նորամուտն ԱՄՆ-ի հավաքականում։ Մորգանն ամենաերիտասարդ ֆուտբոլիստուհիներից էր, որոնք ընդգրկվել էին 2011 թվականի աշխարհի առաջնության հայտացուցակում, որտեղ ամերիկուհիները զբաղեցրել են երկրորդ տեղը։ 2012 թվականին Ալեքսը դարձել է օլիմպիական չեմպիոն։ Տարին ավարտելով 28 գոլով և 21 արդյունավետ փոխանցումով՝ Մորգանը դարձել է առաջին ամերիկուհին, որը մեկ տարվա ընթացքում գերազանցել է 20 գոլի և 20 գոլային փոխանցման նշագիծը։
Մորգանը հայտնի է նաև որպես մանկական գրող, չորս ֆուտբոլիստ աղջիկների մասին պատմող «The Kicks» գրքերի շարքի հեղինակ։ Շարքի առաջին գիրքը մեկնարկել է The New York Times-ի մանկական գրականության բեսթսելլերների ցանկի 7-րդ հորիզոնականում։ Մորգանն ունի գովազդային պայմանագրեր Nike, Panasonic, Coca Cola և Bridgestone ապրանքանիշերի հետ։
Վաղ տարիներ
Մորգանը սովորել է Դայմոնդ Բարի միջնակարգ դպրոցում և խաղացել դպրոցի ֆուտբոլային թիմում։ Նա երեք անգամ ընդգրկվել է նահանգի և երկրի առաջնության խորհրդանշական հավաքականներում՝ ԱՄՆ-ի ֆուտբոլային մարզիչների ազգային ասոցիացիայի վարկածով ։ Հատկապես նշվել է նրա արագության որակը ։ Ավելի ուշ Մորգանը հանդես է եկել իր տարածաշրջանի և նահանգի թիմերի կազմում, որոնք գործում են Օլիմպիական զարգացման ծրագրով ։ Այս փորձը Ալեքսը համարել է «վճռորոշ» իր կարիերայի զարգացման գործում ։
17 տարեկան հասակում Մորգանը հրավիրվել է ԱՄՆ-ի մինչև 20 տարեկանների հավաքական։ ԱՄՆ-ի տղաների պատանեկան հավաքականի հետ ընկերական հանդիպման ժամանակ Ալեքսն ստացել է խաչաձև կապանների պատռվածք և դուրս մնացել մինչև 2008 թվականի ապրիլը ։
«Կալիֆորնիա Գոլդեն Բերզ»
2007-2010 թվականներին Մորգանը սովորել է Բերկլիի Կալիֆորնիայի համալսարանում «Քաղաքական Տնտեսություն» մասնագիտությամբ ։ Այդ ժամանակ նա հանդես է եկել համալսարանի «Կալիֆորնիա Գոլդեն Բերզ» թիմում։ Այդ չորս տարվա ընթացքում Ալեքսը եղել է թիմի ավագը և նրա լավագույն ռմբարկուն, չնայած հաճախ բացակայել նախ ԱՄՆ երիտասարդական (այդ թվում նաև աշխարհի առաջնությանը մասնակցելու համար), ապա ԱՄՆ-ի հիմնական հավաքական հրավերների պատճառով ։
«Գոլդեն Բերզում» անցկացրած նորամուտային մրցաշրջանի արդյունքներով Մորգանը ներկայացվել է Ռոբերտ Գերմանի՝ տարվա լավագույն կին ֆուտբոլիստին տրվող մրցանակի համալսարանների խաղացողների շրջանում։ Մրցանակը բաժին է հասել Կրիստեն Պրեսին, իսկ Ալեքսն ընդգրկվել է թեկնածուների առաջին եռյակում և եղել է «Գոլդեն Բերզի» ֆուտբոլիստներից առաջինը։ Մորգանն ընդգրկվել է նաև ուսանողական մարզական մեկ այլ պարգևի՝ Honda Sports Award մրցանակների հավակնորդների առաջին քառյակում։ Համալսարանում սովորելու ընթացքում Մորգանը խփել է 45 գոլ և կատարել 62 գոլային փոխանցում ։
Նախքան պրոֆեսիոնալ կարիերան սկսելը Մորգանը հասցրել է նաև հանդես գալ կիսապրոֆեսիոնալ կալիֆոռնիական «Վեստ Քոսթ», «Կալիֆորնիա Սթորմ» և «Պալի Բլյուզ» ակումբներում։
«Վեստերն Նյու-Յորք Ֆլեշ» և «Սիեթլ»
2011 թվականի հունվարի 14-ին Մորգանն ընտրվել է WPS-ի դրաֆթում ընդհանուր 1-ին համարի ներքո «Վեսթերն Նյու Յորք Ֆլեշ» ակումբի կողմից ՝ դառնալով «Կալիֆորնիա Գոլդեն Բերզի» առաջին ներկայացուցիչը, որն ընտրվել է դրաֆթի առաջին տուրում ։ Մայիսի 11-ին Մորգանը խփել է իր առաջին գոլը՝ աչքի ընկնելով մրցաշրջանի առաջին՝ «Ատլանտա Բիթի» դեմ տնային խաղում, որն ավարտվել է 3:0 հաշվով ։ 2011 թվականին նա մասնակցել է 14 խաղի և դարձել 4 գոլի հեղինակ ։
Բուֆֆալոյի արվարձանում տեղակայված «Ֆլեշն» իր նորամուտն է կատարել լիգայում։ Մրցաշրջանի սկսվելուց առաջ թիմին հաջողվել է պայմանագիր կնքել հայտնի ֆուտբոլիստուհիների հետ, ինչպիսիք էին Մարթան, Քրիստին Սինքլերը, Կարոլին Սեգերը ։ Թիմը հաղթել է և՛ կանոնավոր առաջնությունում, և՛ փլեյ-օֆֆում ու դարձել WPS չեմպիոն ։
Ֆինանսական խնդիրները և թիմի սեփականատեր «մեջիքՋեք» Դեն Բորիսլոուի հետ երկարատև դատավարությունը հանգեցրել են WPS-ի գոյության դադարեցմանը ։ Մորգանն իր թիմակիցներ Հոուփ Սոլոյի, Սիդնի Լերուի, Մեգան Ռապինոյի եւ Ստեֆանի Քոքսի հետ միասին տեղափոխվել է «Սիեթլ Սաունդերս Ուիմեն»  ։ Պայմանագիր կնքելով՝ Մորգանը լրագրողներին ասել է. «Ես այնքան հուզված եմ, որ խաղալու եմ մի քաղաքում, որտեղ այնքան կրքոտ են սիրում ֆուտբոլը։ «Սաունդերսը» երկրպագուների գրեթե ամենալավ աջակցությունն ունի MLS-ում։ Չեմ կարող պատկերացնել, թե ինչպես նրանք կուրախանան կանանց պրոֆեսիոնալ թիմի հայտնվելուց» ։
Մորգանը բաց է թողել ակումբային մրցաշրջանի մեծ մասը, քանի որ նախապատրաստվել է Լոնդոնի Օլիմպիական խաղերին ազգային հավաքականի կազմում ։ Մորգանը «Սիեթլում» խաղացել է ընդամենը երեք անգամ՝ խաղադաշտում անցկացնելով 253 րոպե, դառնալով երկու գոլի և երկու գոլային փոխանցման հեղինակ ։ Իր կազմում հավաքականի ֆուտբոլիստների ներկայության շնորհիվակումբին հաջողվել է ապահովել խաղերի ռեկորդային հաճախելիություն և վաճառել 10 հանդիպումներից 9-ի բոլոր տոմսերը, որոնք տեղի են ունեցել «Սթարֆայր» մարզադաշտում (4500 մարդ տարողությամբ) ։ «Սաունդերսի» հանդիպումների միջին հաճախելիությունը 2012 թվականին 4 անգամ գերազանցել է նրան հաջորդող ակումբի հաճախելիությանը.
«Փորթլանդ Թորնս»
Այն բանից հետո, երբ WPS-ը դադարել է գոյություն ունենալ, և ԱՄՆ-ում չի մնացել կանանց պրոֆեսիոնալ ֆուտբոլային լիգա, ֆուտբոլիստուհիների առջև ընտրություն է դրվել կարիերան ավարտելու և արտասահման տեղափոխվելու միջև ։ 2012 թվականի վերջին հայտարարվել էր National Women's Soccer League-ի ստեղծման մասին։ Մորգանը հետաքրքրվել է նախագծին մասնակցելու հարցով, և 2013 թվականի հունվարի 11-ին նա ԱՄՆ-ի հավաքականի իր խաղընկերներ Թոբին Հիթի և Ռեյչել Բյուելերի հետ պայմանագիր է կնքել «Փորթլանդ Թորնսի» հետ ։ Թիմին միացել է նաև նախկինում Մորգանի հետ խաղացած Քրիսթեն Սինքլերը ։ Իր առաջին գոլով Ալեքսը գրավել է «Սիեթլ Ռեյնի» դարպասը «Փորթլանդի» տնային՝ «Ջելդ Ուեն Ֆիլդ» մարզադաշտում 16479 մարդու ներկայությամբ , իսկ մրցաշրջանի ընթացքում նա ընդհանուր առմամբ խփել է 8 գոլ և կատարել 5 արդյունավետ փոխանցում ։ Մորգանն ընդգրկվել է NWSL-ի երկրորդ խորհրդանշական հավաքականում օգոստոսի 28-ի մրցաշրջանի արդյունքներով ։ «Թորնսն» զբաղեցրել է երրորդ տեղը կանոնավոր առաջնությունում, դուրս եկել փլեյ օֆֆ և օգոստոսի 31-ին, հաղթելով Մորգանի նախկին՝ «Վեսթերն Նյու Յորք Ֆլեշ» թիմին, դարձել է NWSL-ի առաջին հաղթողը ։
2014 թվականի մրցաշրջանը Մորգանի համար առաջինն էր պրոֆեսիոնալ մակարդակում, որը նա սկսել էր նույն ակումբի կազմում, որտեղ անցկացրել էր նախորդը։ Ալեքսը չորս խաղ պակաս է անցկացրել, քան նախորդ կանոնավոր առաջնությունում՝ բաց թողնելով մրցաշրջանի մի մասը Ավստրալիայի թիմի հետ ընկերական խաղում ստացած վնասվածքի պատճառով ։ Արդյունքում Մորգանը 2 գոլով պակաս է խփել, քան նախորդ տարի։ Հունիսի 21-ին Մորգանը խփել է 2 գոլ և արդյունավետ փոխանցում կատարել «Վաշինգտոն Սպիրիտի» հետ խաղում, ինչի շնորհիվ արժանացել է շաբաթվա լավագույն խաղացողի կոչմանը ։ «Թորնսը», ինչպես և նախորդ տարի, կանոնավոր առաջնության արդյունքներով զբաղեցրել է երրորդ տեղը, սակայն պարտվել է փլեյ-օֆֆի առաջին խաղում (0:2 «Կանզաս Սիթի»)։
Միջազգային կարիերա
2007 թվականին Մորգանը հրավիրվել է ԱՄՆ երիտասարդական հավաքական, բայց շուտով տղամարդկանց պատանեկան հավաքականի հետ մարզման խաղում նա ստացել է աջ ծնկի խաչաձև կապանների վնասվածք։ Դրա պատճառով Ալեքսը մինչև 2008 թվականի ապրիլ չի հրավիրվել երիտասարդական հավաքական ։ Ազգային թիմում Մորգանը նորամուտը նշել է ԿՈՆԿԱԿԱՖ-ի երիտասարդական գավաթի խաղարկությունում, իսկ միջազգային մակարդակում առաջին գոլը խփել է Կուբայի հավաքականի դեմ խաղում ։ Նույն թվականին Մորգանը մասնակցել է Չիլիում անցկացված աշխարհի երիտասարդական առաջնությանը՝ չորս գոլ խփելով Ֆրանսիայի, Արգենտինայի և ԿԺԴՀ-ի դեմ խաղերում, ընդ որում՝ նրա չորրորդ գոլը թիմին հաղթանակ է բերել եզրափակչում, որի շնորհիվ ԱՄՆ-ի հավաքականի դարձել է աշխարհի չեմպիոն և ճանաչվել է մրցաշարի լավագույն գոլ, իսկ ավելի ուշ զբաղեցրել է երկրորդ տեղը տարվա լավագույն գոլերի շարքում՝ ըստ ՖԻՖԱ-ի ։ Առաջնության արդյունքների համաձայն՝ Ալեքսը ստացել է «Բրոնզե մարզակոշիկը» (ռմբարկուների ցուցակի 3-րդ տեղի համար մրցանակ) և «Արծաթե գնդակը» («Ոսկե գնդակն» ստացել է ԱՄՆ-ի հավաքականի մեկ այլ ֆուտբոլիստ՝ Սիդնի Լերուն) ։
ԱՄՆ կանանց հիմնական հավաքականում Մորգանը նորամուտը կատարել է 2010 թվականի մարտին՝ փոխարինման դուրս գալով Մեքսիկայի հավաքականի դեմ խաղում ։ 2010 թվականի հոկտեմբերին նա բացել է իր գոլերի հաշիվն ազգային հավաքականի կազմում՝ հավասարեցնելով հաշիվը Չինաստանի կանանց հավաքականի դեմ խաղում։ Մորգանը շուտով մասնակցել է մեծահասակների մակարդակում իր առաջին միջազգային մրցաշարին՝ ԿՈՆԿԱԿԱՖ-ի ոսկե գավաթի խաղարկությանը, որը եղել է 2011 թվականի աշխարհի առաջնության ընտրական փուլ։ Ամերիկացիները գրավել են միայն երրորդ տեղը և ստիպված են եղել անցումային խաղերն անցկացնել ՈՒԵՖԱ-ի գոտու ներկայացուցիչների՝ Իտալիայի հավաքականի հետ։ Արտագնա խաղում Մորգանը խփել է հաղթական գոլը (1։0) և օգնել է ամերիկացիներին հասնել աշխարհի առաջնություն ։
2011 թվականի մայիսի 9-ին ԱՄՆ-ի հավաքականի գլխավոր մարզիչ Պիա Սունդհագեն հայտարարել է թիմի կազմը, որը պետք է մասնակցեր աշխարհի առաջնությանը, և Մորգանը դարձել է հայտի ամենաերիտասարդ խաղացողը ։ Ալեքսը մասնակցել է մրցաշարի հինգ խաղերին՝ բոլորում էլ դուրս գալով փոխարինման։ Առաջնությունում իր առաջին գոլը խփել է Ֆրանսիայի հետ կիսաեզրափակչում (3:1), իսկ եզրափակչում գոլ է խփել և կատարել գոլային փոխանցում Էբբի Վամբախին (Մորգանը դարձել է առաջին խաղացողը, որը գոլ է խփել և կատարել գոլային փոխանցում կանանց աշխարհի առաջնության եզրափակչում) ։ Չնայած դրան, եզրափակիչ հանդիպումն ավարտվել է ոչ-ոքի (2:2), և 11-մետրանոց հարվածաշարի արդյունքում հաղթել է Ճապոնիայի ընտրանին, իսկ ամերիկացիները նվաճել են արծաթե մեդալներ։ 2011 թվականի վերջին Մորգանը ՖԻՖԱ-ի վարկածով տարվա լավագույն խաղացողի քվեարկության արդյունքում զբաղեցրել է 8-րդ տեղը ։ Մորգանը չի կարողացել հիմնական տեղ ձեռք բերել թիմի կազմում մինչև Լոնդոնի օլիմպիական խաղերի համար ԿՈՆԿԱԿԱՖ-ի ընտրական մրցաշարի եզրափակիչ հանդիպումը ։ Այդ խաղում Ալեքսը երկու գոլ է խփել և կատարել երկու գոլային փոխանցում։ Այդ ժամանակվանից ի վեր նա սկսել է կանոնավոր կերպով խաղադաշտ դուրս գալ հանդիպման առաջին րոպեներից։ Ընդհանուր առմամբ, 2012 թվականի հունվարից մինչև մայիսի վերջ հարձակվողը 12 խաղում խփել է 14 գոլ, այդ թվում` առաջին հեթ-տրիկը Շվեդիայի ազգային հավաքականի դեմ խաղում։ Հունիսին Մորգանն առաջադրվել է ESPY մրցանակի «Տարվա հայտնություն» անվանակարգում ։
2012 թվականի Օլիմպիական խաղերի մեկնարկային խաղում Ալեքսը խփել է երկու գոլ՝ իր թիմին բերելով հաղթանակ Ֆրանսիայի դեմ խաղում, իսկ հաջորդ երեք հանդիպումներում կատարել է գոլային փոխանցումներ  ։ Եվս մեկ գոլ Մորգանը խփել է կիսաեզրափակչում՝ լրացուցիչ ժամանակի 123-րդ րոպեին (ամենաուշ խփված գոլն աշխարհի առաջնությունների պատմության մեջ)՝ ամերիկուհիներին հաղթանակ պարգևելով Կանադայի հետ խաղում (4:3) ։ Ճապոնիայի թիմի հետ եզրափակիչում հարձակվողը գոլային փոխանցում է կատարել Կարլի Լլոյդին ։ ԱՄՆ-ի հավաքականը հաղթել է 2:1 հաշվով և ստացավ Օլիմպիական խաղերի ոսկին։ 2012 թվականին Ալեքսը խփել է 28 գոլ և կատարել 21 գոլային փոխանցում (հավաքականի պատմության մեջ երրորդ և երկրորդ արդյունքները)։ ԱՄՆ-ում ընդունված միավորների հավաքման համակարգով (երկու միավոր գոլի համար, մեկ միավոր գոլային փոխանցման համար) նա հավաքել է 77 միավոր ։ Միա Հեմի հետ Ալեքսը միակ ֆուտբոլիստն է, որը խփել է առնվազն 20 գոլ և կատարել է առնվազն 20 գոլային փոխանցում օրացույցային տարվա ընթացքում։ ԱՄՆ-ի ֆուտբոլի ֆեդերացիան նրան ճանաչել է Տարվա ֆուտբոլիստ, իսկ ՖԻՖԱ-ի տարվա լավագույն ֆուտբոլիստների ցանկում Մորգանն զբաղեցրել է 3-րդ տեղը ։
2013 և 2014 թվականներն անցել են առանց խոշոր միջազգային մրցաշարերի։ Մորգանը մասնակցել է ամերիկուհիների համար հաղթական Ալգարվեի գավաթի խաղարկությանը՝ Կոսովարա Ասլանիի հետ կիսելով մրցաշարի լավագույն ռմբարկուի կոչումը ։ Տարվա արդյունքներով Ալեքսը տարվա ֆուտբոլիստ է դարձել ԿՈՆԿԱԿԱՖ գոտու մրցաշարում և հերթական անգամ հայտնվել է տարվա խաղացողի կոչման հավակնորդների կարճ ցուցակում՝ քվեարկության արդյունքում զբաղեցնելով 4-րդ տեղը ։ Հարձակվողն ընդգրկվել է նաև ԱՄՆ-ի բոլոր ժամանակների խորհրդանշական հավաքականում, որը կազմել է ԱՄՆ-ի ֆուտբոլի ֆեդերացիան իր 100-ամյակի կապակցությամբ՝ 24 տարեկանում դառնալով թիմում ընդգրկված ամենաերիտասարդ ֆուտբոլիստուհին ։
2019 թվականի աշխարհի առաջնությունում, որը տեղի է ունեցել հունիսին Ֆրանսիայում, Ալեքսը Թաիլանդի դեմ ԱՄՆ-ի հավաքականի առաջին խաղում հինգ գնդակ է խփել, ինչի արդյունքում նրա թիմը հաղթել է (13։ 0)։ Անգլիայի դեմ կիսաեզրափակչի խաղում Մորգանը խփել է հաղթական գոլը հանդիպման 31-րդ րոպեին և իր թիմին դուրս բերել եզրափակիչ։
Խաղացողի բնութագիրը
Մորգանն արդյունավետ հարձակվող է, որի խաղի հիմքը բարձր արագությունն է ՝ ինչպես մեկնարկային, այնպես էլ հեռավոր ։ Նա համարվում է ԱՄՆ-ի հավաքականի ամենաարագ ֆուտբոլիստուհի։ Ալեքսի խոսքով ՝ արագ տվյալների վրա աշխատել ինքը սկսել է դեռ մանուկ հասակում,ևւ նա մարզիչ է ունեցել, որն աշխատել է հենց արագ վազքի վրա ։
Առաջին տարիներին Մորգանի հավաքականում խաղալը, որն այն ժամանակ դեռ հիմք չէր ընդունվում, Սանդհագեի թիմի մարզիչն օգտագործել է որպես «ջոկեր» և փոխարինման է դուրս եկել հանդիպումների վերջնամասում, որպեսզի խաղա մրցակցի հոգնած պաշտպանների դեմ ։ Ազգային թիմի կազմում իր առաջին 12 գնդակները Ալեքսը խփել է խաղի ընթացքում դուրս գալով խաղադաշտ ։
Ֆուտբոլից դուրս
2013 թվականի դեկտեմբերից Ալեքսը նշանադրվել էր « Հյուսթոն Դինամոյի » ֆուտբոլիստ Սերվանդո Կարասկոյի հետ ։ 2014 թվականի դեկտեմբերի 31-ին զույգն ամուսնացել է ։ 2019 թվականի հոկտեմբերի 23-ին հայտնի է դարձել, որ ամուսինները սպասում են 2020 թվականի ապրիլին իրենց առաջնեկ դստեր ծնվելուն ։
2012 թվականին Մորգանը պայմանագիր է կնքել «Simon & Schuster» մանկական հրատարակչության հետ միջին դպրոցական տարիքի երեխաների համար «The Kicks» շարքի երեք գրքերի հրատարակման մասին ։ Գրքերի գլխավոր հերոսները չորս պատանի ֆուտբոլիստուհիներ են։ Հրատարակչության հայտարարության համաձայն ՝ Մորգանը ցանկացել է նշել իր սերը ֆուտբոլի հանդեպ և ոգեշնչել աղջիկներին։ Առաջին երկու գրքերը՝ «Saving the Team»- ը և «Sabotage Season»- ը, լույս են տեսել 2013 թվականին), Ընդ որում," Saving the Team " -ը մեկնարկել է The New York Times-ի մանկական գրականության ցանկի 7-րդ հորիզոնականում։ 2014 թվականին լույս է տեսել երրորդ գիրքը՝ «Win or Lose»։
Մորգանը ունի մեծ քանակությամբ գովազդային պայմանագրեր, Nike, Panasonic, Coca Cola ,, Bank of America և Bridgestone ։Նա հանդիսանում է նաև GNC և ChapStick ապրանքանիշի սպորտային բիո-տոպրակների խանութների ցանցի ներկայացուցիչը։
Ֆուտբոլիստուհին հայտնվել է Sports Illustrated և ESPN The Magazine ամսագրերի շապիկներին, նկարահանվել է ESPN հեռուստաալիքի SportsCenter հեռուստածրագրի անոնսում։2015 թվականին Մորգանը եւ Վամբախը այցելել են American Idol շոու, որպեսզի հայտարարեն, որ հաղթողը կգրի այն երգը, որը Fox հեռուստաալիքը կօգտագործի 2015 թվականի աշխարհի առաջնության հեռարձակումների ժամանակ, հաղորդել է Fox-ը ։
Արտաքին հղումներ
Կատեգորիա:Ամերիկացի կին ֆուտբոլիստներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:Ամերիկացի օլիմպիական չեմպիոններ Կատեգորիա:Ամերիկացի մանկագիրներ Կատեգորիա:21-րդ դարի ամերիկացի վիպասաններ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Դանեշմանդ Ղազի
Դանիշմենդ Ղազի, ամբողջական անունը՝ Գյումուշթեքին Դանիշմենդ Ահմեդ-ղազի, միջնադարյան զորավար, Դանիշմենդների ամիրայության հիմնադիր։
Ծագում
Սկզբնաղբյուրներում նրա ծագման վերաբերյալ առկա են մի քանի տարբերակներ, այդ թվում նաև՝ առասպելական։ Բյուզանդացի պատմիչ Քոնիաթը նրան համարում է Արշակունյաց շառավիղ։ Համաձայն Մաթևոս Ուռհայեցու և Վարդան Գանձակեցու նա ուներ հայկական ծագում ։
Այլ պատմիչներ նրան համարում են կամ սելջուկ սուլթան Մալիքշահ I-ի զարմիկը, կամ Սուլեյման I-ի մորական հորեղբայրը։ Ոմանք նրան համարում են Սելջուկյան սուլթանության բանակի զորահրամանատար Մանազկերտի ճակատամարտում։ Համաձայն Դանիշմենդ-նամե էպոսի՝ նա ծնունդով Մալաթիայից էր ։
Մի շարք ժամանակակից պատմաբանների կարծիքով Դանիշմենդը ծագումով հայ էր, իսկ հավատքով մուսուլման ։
Կենսագրություն
Թուրք գիտնական Մ. Բայրատը գրում է, որ Դանիշմենդ Ղազին թուրքմեն ուսուցիչ Դանիշմենդ Ալի Թայլուի որդին էր ։ Ղազին հոր պես լինելով կրթված անձնավորություն իրեն անվանակոչեց Դանիշմենդ։ Ալի Թայլուն Խորեզմ քաղաքի ուսուցիչն էր ։
Բյուզանդական բանակի ջախջախումը Մանազկերտում թյուրքերին, ինչպես նաև Դանիշմենդին հնարավորություն ընձեռեց, զբաղեցնել գրեթե ամբողջ Փոքր Ասիան։ Դանիշմենդի զորքերը բռնազավթեցին կենտրոնական Անատոլիան, ներառյալ Թոքատ, Նեոկեսարիա, Սեբաստիա (Սիվաս) և Եվհայթա քաղաքները։
Գյումուշթեքին Դանիշմենդ Ահմեդ-ղազին մահացավ 1104 թվականին։ Նրա մահից հետո Դանիշմենդների ամիրայության գահը ժառանգեց նրա որդի Ղազի Գյումուշթեքինը։
Ծանոթագրություններ
Կատեգորիա:Մալաթիա քաղաքում ծնվածներ Կատեգորիա:Խաչակրաց առաջին արշավանքի մուսուլմաններ Կատեգորիա:Փոքր Ասիա Կատեգորիա:Թուրքիայի պատմություն Կատեգորիա:Թյուրք կառավարիչներ
Լա Վալլե օ Բլե
Լա Վալլե o Բլե (La Vallée-au-Blé), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02759:
Բնակչություն
2010 թվականի տվյալներով՝ բնակչությունը կազմում է 347 մարդ։
Տնտեսություն
2010 թվականին համայնքի 209աշխատունակ (15-64 տարեկան) բնակիչների 127-ը տնտեսապես ակտիվ էին, 82-ը՝ ոչ ակտիվ (ակտիվության ցուցանիշը կազմել է 60,8%, 1999 թվականին եղել է 63,5%)։ 124 տնտեսապես ակտիվ բնակիչներից աշխատում էին 109-ը (60 տղամարդ և 79 կին), գործազուրկ էին 18 մարդ (11 տղամարդ և 7 կին)։ 82 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 33-ը՝ թոշակառուներ, 32-ը տնտեսապես ոչ ակտիվ էին այլ պատճառներով ։
Իզրաայի գավառ
Իզրաայի գավառ (منطقة ازرع‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դառաայի մարզի 3 գավառներից մեկը։
Վարչական կենտրոնն է Իզրաա քաղաքը։ 2004 թվականի մարդահամարի տվյալներով գավառը ունի 246,804 բնակչություն ։
Իզրաայի գավառը բաղկացած է 8 շրջաններից՝
Ծանոթագրություններ
Կատեգորիա:Իզրաայի գավառ
Մով
Մով (Mauves), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1151 մարդ, բնակչության խտությունը` 163.26 մարդ/կմ²։ Բնակավայրը զբաղեցնում է 7.05 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ-արևելք, Լիոն քաղաքից` 80 կմ հարավ, Պրիվա քաղաքից` 39 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 805 աշխատունակ (15-64 տարեկան) բնակիչ, որոնցից ակտիվ էին 595-ը, իսկ ոչ ակտիվները` 210։ Ակտիվության ցուցանիշը կազմում է 73,9 %։ 595 աշխատունակ մարդկանցից աշխատել է 539 անձ (297 տղամարդ և 242 կին)։ Գործազուրկ են եղել 56 անձ (26 տղամարդ և 30 կին)։ 210 անաշխատունակներից 76-ը եղել են աշակերտներ կամ ուսանողներ, 76-ը` թոշակառուներ, իսկ 58-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մոդեռնիզմի շրջանի Բեռլինի թաղամասեր
Մոդեռնիզմի շրջանի Բեռլինի թաղամասեր, (Siedlungen der Berliner Moderne), Բեռլինի տարբեր հատվածներում և նախկին արվարձաններում գտնվող վեց բնակավայրերի հավաքական անվանում, որոնք 2008 թվականի հուլիսից ընդգրկվել են ՅՈՒՆԵՍԿՕ-ի Համաշխարհային ժառանգությունների օբյեկտների ցանկում ։
Նախագծվել և կառուցվել են 1913-1934 թվականներին ժամանակակից շենքերի մոդեռն ոճով։ Առաջին համաշխարհային պատերազմից հետո կառուցված այս վեց շրջանների՝ Բենսդորֆի, Բրիցի, Շառլոտենբուրգ-Նորդի, Պրենցլաուեր Բերգի, Ռայնիկենդորֆի և Վեդինգի բնակելի կառույցները վկայում են բնակարանաշինության նորարական նվաճումների մասին ։ Իրենց պարզ և նոր ձևերով՝ բնակավայրերը կարևոր նշանակություն ունեցան 20-րդ դարի ճարտարապետության և քաղաքաշինության համար։
Բնակավայրերի նախագծման համար առաջին հերթին պատասխանատու էին Բրունո Տաուտը և Մարտին Վագները, բայց նախագծերին մասնակցում էին նաև ճարտարապետներ Հանս Շարունը, Վալտեր Գրոպիուսը և այլք։ Ժամանակակից Բեռլինի բնակավայրերից ամենահինը Ֆալկենբերգ այգի-քաղաքն է, որը նախագծվել է Տաուտի կողմից։
Բնակարանային համալիրների ցանկ
Ի տարբերություն 1913-1934 թվականների Կայսերական Գերմանիայի դարաշրջանի մռայլ տների Բեռլինում կառուցվել էին ժամանակակից դարաշրջանի վեց շրջաններ.
Լուսավոր, ընդարձակ, լավ նախագծված բնակարաններն իրենց խոհանոցներով, լոգարաններով և պատշգամբներով դարձել են քաղաքային կյանքի մի երևույթ, որը հեղափոխություն է կատարել բնակարանաշինության ոլորտում։ {| class="wikitable"
Ծանոթագրություններ
Կատեգորիա:Համաշխարհային ժառանգություն Գերմանիայում Կատեգորիա:Բեռլին
Նյուտ Գինգրիչ
Նյուտոն Լերոյ «Նյութ» Գինգրիչ (Newton Leroy "Newt" Gingrich, ), ամերիկացի քաղաքական գործիչ, գրող, հրապարակախոս և գործարար ։ ԱՄՆ Կոնգրեսի Ներկայացուցիչների պալատի նախկին խոսնակ (1995-1999)։
Քաղաքական գործունեություն
Նախկինում եղել է պատմության պրոֆեսոր (պատմության դոկտորական աստիճան)։ ԱՄՆ պատմության մեջ է մտել որպես «Հանրապետական հեղափոխության» գաղափարաբան։ 1994 թվականին Հանրապետական կուսակցությունը չորս տասնամյակի ընթացքում առաջին անգամ վերահսկողություն է ստացել ԱՄՆ Ներկայացուցիչների պալատի նկատմամբ (գումարած 54 տեղ Ներկայացուցիչների պալատում՝ ընդամենը 230 տեղ, մեծամասնության մինիմումի դեպքում՝ 218 տեղ և 53 տեղ Սենատում՝ մեծամասնության մինիմումի դեպքում՝ 51 տեղ)՝ որպես սեփական ծրագիր օգտագործելով «պայմանագիր Ամերիկայի հետ» մանիֆեստ քաղաքականությունը։ 1995 թվականին Թայմի կողմից արժանացել է «Տարվա մարդ» կոչմանը։ Նույն 1995 թվականի վերջին Գինգրիչի և նախագահ Բիլ Քլինթոնի միջև լուրջ տարաձայնություններ են տեղի ունեցել ։ 1996 թվականի դաշնային բյուջեի ձևավորման շուրջ։ Հանրապետական մեծամասնությունը մերժել է սոցիալական ծախսերի ավելացման մասին նախագահի որոշումը, իսկ Քլինթոնը վետո է դրել ընդդիմախոսների որոշման վրա։ Փակուղուց դուրս գալու ելք այդպես էլ չի գտնվել, ինչն ազդել Է Քլինթոնի վարկանիշի վրա, ինչպես նաև 1996 թվականի ընտրություններում հանրապետականները 8 տեղ են կորցրել Ներկայացուցիչների պալատում ։ 1996 թվականին Գինգրիչը պարգևատրվել է ԱՄՆ անվտանգության քաղաքականության կենտրոնի «Կրակի պահապան» դիպլոմով։
Վերջին տարիներին Գինգրիչը հանդես է եկել որպես քաղաքական վերլուծաբան և մեկնաբան։ 2011 թվականին իր թեկնածությունն է առաջադրել Ջորջիա նահանգի հերթական նախագահական ընտրություններում ։ Հանդիսանում էր Բարաք Օբամայի վարչակազմի հետևողական և կոշտ քննադատը ։
2012 թվականի հունվարի 21-ին վստահ հաղթանակ է տարել Հարավային Կարոլինայի նահանգում հանրապետական փրայմերիզներում ։
Ներկայումս ամերիկյան ձեռներեցության ինստիտուտի ավագ աշխատակից է (American Enterprise Institute)։
Նախագահական քարոզարշավ 2012
Լրագրողներն արդեն 2011 թվականի մարտին հայտարարել էին 2012 թվականի նախագահական մրցապայքարին Նյուտ Գինգրիչի մասնակցության մասին, սակայն պաշտոնապես նա արշավն սկսել է 2011 թվականի մայիսի 11-ին՝ այդ մասին հայտարարելով Թվիթթերի և ՅուԹյուբի միջոցով։ Ըստ realclearpolitics.com կայքի` նրա ազգային վարկանիշը մինչև 2011 թվականի նոյեմբերը 5-10 տոկոս էր, իսկ նոյեմբերին Գինգրիչի վարկանիշն աճել է մինչև 35 տոկոս և հանրապետական թեկնածուների շրջանում` մինչև առաջին տեղ։ Սակայն հետագայում աջակցությունը նվազել է և կազմել շուրջ 25 տոկոս, իսկ հարցումներում զբաղեցրել է երկրորդ տեղը։ Գինգրիչն արդյունքում առաջ է անցել միայն Մասաչուսեթսի նախկին նահանգապետ Միթ Ռոմնիից։
Նյուտը պարտվել է Այովայի (4-րդ տեղ) և Նյու Հեմփշիրի (4-րդ տեղ) առաջին ընտրություններում, սակայն հաղթել է Հարավային Կարոլինայում։ Աստիճանաբար նա դարձել է հանրապետական թեկնածուներից երրորդը՝ Ռոմնիից և Փենսիլվանիայի նախկին սենատոր Ռիք Սանտորումից հետո։ Նրա հաջորդ հաջողությունը ընտրությունների ժամանակ եղել է 2012 թվականի մարտի 6-ին Ջորջիա նահանգում տարած «սուպեր-երեքշաբթիի» հաղթանակը ։
Նրա քարոզարշավը Ժակ Բեռլիներբլաուն անվանել է «անմոռանալի աղմկոտ» ։
Քաղաքական հայացքներ
Գինգրիչը վառ արտահայտված աջ-պահպանողական թեկնածու է ։ Նա դեմ է աբորտներին, շրջակա միջավայրի պահպանման և «սոցիալական» ավելորդ ծախսերին , նույնասեռ ամուսնություններին և անօրինական ներգաղթմանը , կողմ է ահաբեկչության դեմ անզիջում պայքարին ։ Գինգրիչն աջակցում է դաշնային օրենսդրության ստեղծմանը, որն արգելում է Միացյալ Նահանգների ցանկացած իրավասության մեջ շարիաթի կիրառումը դատարաններում ։ Արտաքին քաղաքականության մեջ Գինգրիչը «վտարանդի երկրների» նկատմամբ «կոշտ որոշումների» կողմնակից է ։ Նյուտ Գինգրիչը բացասաբար է արտահայտվում նախագահ Բարաք Օբամայի գործունեության մասին, նրան հրապարակայնորեն անվանել է «պատմության մեջ ամենաարմատական նախագահը» և պնդել է, որ անհրաժեշտ է «փրկել Ամերիկան» և կանգնեցնել «Օբամայի աշխարհիկ սոցիալիստական մեքենան»  ։ Նախկին խոսնակը 2010 թվականին քննադատել է նաև Էնդի Քարդին՝ Ջորջ Ուոքեր Բուշի Սպիտակ տան աշխատակազմի ղեկավարին ։
Տնտեսություն
Գինգրիչն աջակցում է մասնավոր բիզնեսին և նրա ազատությանը պետական միջամտությունից։ Նա դեմ է հարկերի ավելացումը, որոնք հետագայում ծախսվում են սոցիալական նպաստների վրա, և դրանով իսկ ստեղծվում է աղքատության «պահանջարկ» ։
Հետաքրքրություններ
Գինգրիչը զբաղվում է հնէաբանությամբ և աստղագիտությամբ ։
Ծանոթագրություններ
Կատեգորիա:ԱՄՆ-ի քաղաքական գործիչներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի գրողներ Կատեգորիա:21-րդ դարի ամերիկացի գրողներ Կատեգորիա:20-րդ դարի ամերիկացի քաղաքական գործիչներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացի գրողներ Կատեգորիա:Ամերիկացի վիպասաններ Կատեգորիա:Ամերիկացի պատմաբաններ Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի հակակոմունիստներ Կատեգորիա:Ամերիկացի տղամարդ վիպասաններ Կատեգորիա:Ամերիկացի գործարարներ
Էլեն Կարրեր դ'Անկոս
Էլեն Կարրեր դ'Անկոս (Hélène Carrère d’Encausse, ծննդյամբ՝ Զուրաբիշվիլի),, ֆրանսիացի պատմաբան, քաղաքագետ, Ռուսաստանի պատմության մասնագետ։ Ֆրանսիական ակադեմիայի մշտական քարտուղար 1999 թվականի հոկտեմբերի 21-ից մինչև մահը։
Ֆրանսիացի կոմպոզիտոր Նիկոլա Զուրաբիշվիլու հարազատ քույրն է, Վրաստանի նախագահ Սալոմե Զուրաբիշվիլու հորեղբոր դուստրը։ Որդին՝ Էմանուել Կարրերը, ֆրանսիացի հայտնի գրող է։
Կենսագրություն
Ծնվել է ռուս–վրացական ներգաղթյալների ընտանիքում, որոնք ցրվել էին ողջ Եվրոպայով։ Էլեն Զուրաբիշվիլիի նախնիներց էին Օռլովների կոմսական տոհմից (Վլադիմիր Օռլովը), Պանինը, Պալենը, Վենևիտինովը։ Այդպիսի ծագումը կանխորոշել է նրա հետաքրքրությունը պատմության և քաղաքագիտության հանդեպ, ինչն էլ նա սովորեց Սորբոնում։ Արդյունքում, արդեն որպես մանկավարժ աշխատել է Փարիզի քաղաքական հետազոտությունների ինստիտուտում։
Կարրեր Դանկոսը հայտնի է դարձել այն բանից հետո, երբ 1978 թվականին իր «Պառակտված կայսրություն» գրքում նա կանխատեսել էր ԽՍՀՄ–ի փլուզումը։ Խորհրդային կարգերի գլխավոր սպառնալիք էր համարել ոչ թե Արևմուտքի գործողությունները, այլ Միջին և Կենտրոնական Ասիայում բարձր ծնելիությունը։ Այդ կանխատեսումն ամբողջությամբ չի կատարվել, քանի որ ԽՍՀՄ փլուզումը սկսվել է մերձբալթյան երկրներում, այն դեպքում երբ մուսուլմանական պետությունների բնակչությունը ակտիվություն չի ցուցաբերել մինչև իրենց անկախության հռչակումը։ Սակայն ԽՍՀՄ–ում վերակառուցման ընթացքում ազգային հողի վրա առաջին զանգվածային անկարգությունները տեղի են ունեցել է 1986 թվականի դեկտեմբերին՝ Ալմա Աթայում։
Դրանից մեկ տարի առաջ պատմաբան, մարդաբան և լրագրող Էմանուել Տոդը հրապարակել է «Վերջնական փլուզում» էսսեն, որում նույնատիպ կանխատեսում է կատարել՝ մատնանշելով մանկական մահացության աճի խնդիրը ծնելիության աճի անվերահսկելիության հետ կապված։
1990 թվականի սեպտեմբերի 13–ի ընտրվել է Ֆրանսիական ակադեմիայի անդամ։ Զբաղեցրել է թիվ 14 պաշտոնը, որը մինչ այդ պատկանել է Ժան Միստլեին։
1999 թվականի հոկտեմբերի 21–ին ցմահ ընտրվել է Ֆրանսիական ակադեմիայի քարտուղար՝ այդ պաշտոնում փոխարինելով Մորիս Դրյուոնին, որը թոշակի էր անցել։ Ազատ տիրապետել է ռուսերենին։
2003 թվականի մայիսի 25–ից ՌԳԱ–ի արտասահմանյան անդամ է պատմափիլիսոփայական գիտությունների բաժանմունքում, 2008 թվականից՝ Ռուսաստանի գեղարվեստի ակադեմիայի արտասահմանյան պատվավոր անդամ ։
Հոհենցոլերններ
Հոհենցոլերններ,  նախկին գերմանացի արքայազների, կուրֆյուրստների, թագավորների և կայսրերի տոհմ, որոնք կառավարել են Հոհենցոլեռն, Բրանդենբուրգում, Պրուսիայում, Գերմանական կայսրությունում և Ռումինիայում։ Այս ընտանիքը ծնունդ է առել Սվաբիայի Հեխինգեն քաղաքից 11-րդ դարում և իր անունը ստացել է Հոհենցոլեռն ամրոցից ։ Հոհենցոլերների մասին առաջին հիշատակումները եղել են 1061 թվականին։
Հոհենցոլերների ընտանիքը բաժանված էր երկու ճյուղի կաթոլիկ Սվեբական ճյուղ և բողոքական Ֆրանկոնյան ճյուղ, որը հետագայում դարձավ Բրանդենբուրգ-Պրուսական ճյուղ։ Սվեբական ճյուղի ներկայացուցիչները ղեկավարում էին Հոհենցոլերն-Հեղինգեն և Հոհենցոլերն-Սիգմարինգեն իշխանությունները մինչև 1849 թվականը և ղեկավարում էին Ռումինիան 1866-ից 1947 թվականներին։ Ֆրանկոնյան ճյուղի ներկայացուցիչները դարձան Բրանդենբուրգի մարգրաֆներ 1415 թվականին և Պրուսիայի դքսեր 1525 թվականին։
Բրանդենբուգի մարգրաֆությունը և Պրոսիայի դքսությունը միավորվեցին 1618 թվականին և կոչվեցին Բրանդենբուրգ-Պրուսիա։ Պրուսիայի թագավորությունը հիմնադրվեց 1701 թվականին` առաջնորդելով Գերմանիայի վերամիավորումը և կազմավորելով Գերմանական կայսրությունը 1871 թվականին, որի կայսր դարձավ Հոհենցոլերների ընտանիքի անդամը, որը միաժամանակ Պրուսիայի թագավորն էր։
Գերմանիայի պարտություն Առաջին համաշխարհային պատերազմում 1918 թվականին բերեց Գերմանական հեղափոխության։ Հոհենցոլերները գահընկեց եղան և հիմնադրվեց Վայմարյան հանրապետությունը` այսպիսով վերջ դնելով միապետության Գերմանիայում։ Պրուսիայի արքայազն Գեորգ Ֆրիդրիխը Հոհենցոլերների Ֆրանկոնյան ճյուղի ներկայիս առաջնորդն է, իսկ Կառլ Ֆրիդրիխ Սվեբական ճյուղի առաջնորդն է ։
Ծանոթագրություններ
Կատեգորիա:Եվրոպական թագավորական ընտանիքներ Կատեգորիա:Հոհենցոլերններ
Բավ (այլ կիրառումներ)
Բավ անվանումը կարող է ունենալ հետևյալ կիրառումները․
Ֆրանսիան և Հայկական հարցը
Ֆրանսիայի քաղաքականությունը Արևմտյան Հայաստանի նկատմամբ և ամբողջությամբ հայկական հարցում կանխորոշվում էր Թուրքիայի գործերում ֆրանսիացի մոնոպոլիստների և դրամատերերի հատուկ շահագրգռվածությամբ։ Օսմանյան պարտքի մոտ 62%-ը, կայսրության ծխախոտի ձեռնարկությունների կապիտալի կեսը բաժին էին ընկնում Ֆրանսիային։ Այդ պատճառով էլ Ֆրանսիան շահագրգռված չէր Թուրքիայի անդամահատմամբ և թուրքական լծից Արևմտյան Հայաստանի ազատագրմամբ. նրան ավելի ձեռնտու էր Արևմտյան Հայաստանի՝ որպես Օսմանյան կայսրության անքակտելի մասի շահագործումը։ Հենց տնտեսական շահերով են բացատրվում ֆրանսիական դիվանագիտության այս կամ այն քայլը հայկական հարցի երևան գալուց ի վեր 1877-78-ի ռուս-թուրքական պատերազմից ու Բեռլինի կոնգրեսից մինչև 1923-ի Լոզանի պայմանագրի ստորագրումը։ Իր ստորագրությունը դնելով եվրոպական տերությունների՝ 1880-ի սեպտեմբերի 7-ի հեղհեղուկ հավաքական նոտայի տակ, որը Բարձր դոնից պահանջում էր իրագործել Արևմտյան Հայաստանի հայ բնակչության անվտանգությունն ապահովելու վերաբերյալ Բեռլինի դաշնագրի 61-րդ հոդվածը, Ֆրանսիան շարունակում էր սերտ հարաբերություններ պահպանել սուլթան Աբդուլ Համիդ ll-ի հետ՝ նույնիսկ 1894-96-ի հայկական ջարդերի ժամանակ։ Ֆրանսիական հասարակայնությունը, բողոքելով թուրքական գազանությունների դեմ, թուրքամետության համար իր արտաքին գործերի նախարար Գաբրիել Անոտոյին անվանեց «Անոտո փաշա», իսկ Աբդուլ Համիդին տվեց «կարմիր սուլթան» մականունը։ Մինչդեռ պաշտոնական Ֆրանսիան լռում էր։ Ֆրանսիայի շահերը Թուրքիայում, մասնավորապես Արևմտյան Հայաստանում ու Կիլիկիայում, հետապնդում էին նաև քաղաքական ու մշակութային նպատակներ։
Կյուֆի (Էնայի գավառ)
Կյուֆի (Cuffies), համայնք Ֆրանսիայում։ Գտնվում է Պիկարդիայի մարզում։ Համայնքը տեղակայված է Էնա գավառում։ Մտնում է Սուասոն-1 կանտոնի կազմի մեջ։
Ֆրանսիան և Հայկական հարցը
1914 թ-ի մարտի 9-ին Ֆրանսիան Թուրքիայի հետ կնքեց պայմանագիր, որով Արևմտյան Հայաստանում երկաթուղու և ճանապարհների կառուցման կոնցեսիաներ էր ստանալու։ Եվ չնայած Ֆրանսիան ու Թուրքիան առաջին համաշխարհային պատերազմում հանդես էին գալիս հակառակորդ դաշինքներում, Ֆրանսիան, փաստորեն, չպատերազմեց Թուրքիայի դեմ, և եթե նա մասնակցեց Օսմանյան կայսրության մեջ մտնող երկրների բաժանմանը, ապա միայն այն պատճառով, որ այդ բաժանումն այլևս անխուսափելի էր դարձել, և Ֆրանսիան, որպես գաղութատեր խոշոր տերություն, չէր կարող իր բաժինը չպահանջել։ Մասնավորապես, 1916-ի Սայքս-Պիկոյի համաձայնագրով Կիլիկիան մտցվեց Ֆրանսիայի ազդեցության գոտու մեջ. պատերազմից հետո ֆրանսիական զորքերը գրավեցին Կիլիկիան։ Ֆրանսիացիները ցեղասպանությունից ողջ մնացած հայերին կոչ արեցին վերադառնալ իրենց հայրենի տները։ Բայց Ֆրանսիայի նյութական շահերը կրկին վճռորոշ եղան, և ֆրանսիական դիվանագետները միջազգային կոնֆերանսներում սկսեցին անցկացնել իրենց ուրույն գիծը՝ անջատ համաձայնություններ ձեռք բերելով Թուրքիայի հետ։ Արդեն 1919 թ-ի դեկտ. (Անգլիայից գաղտնի) Սիրիայի և Կիլիկիայի ֆրանս. գերագույն կոմիսար Ժորժ Պիկոյի և Ա. Քեմալի բանակցությունների հետևանքով մշակվեց համաձայնագրի նախագիծ, որով Ֆրանսիան Թուրքիային էր վերադարձնում Կիլիկիան և երաշխավորում նրա անբաժանելիությունը (ի հակակշիռ Անգլիայի, Իտալիայի և Հունաստանի)։ Դաշնակից տերությունների Սան Ռեմոյի կոնֆերանսում (1920), որտեղ որոշվում էր Օսմանյան կայսրության մեջ մտնող տարածքների վերջնական բաժանման հարցը. Ֆրանսիայի ներկայացուցիչները ճամարտակում էին հայերի հանդեպ սոսկ «դաշնակիցների բարոյական պատասխանատվության» մասին։ Պրեմիեր մինիստր Ա. Միլյերանն ու արտգործնախարար Բերտելոն ժխտեցին Կիլիկիայի քրիստոնյաներին սպասվող ջարդերի մասին լուրերը։ Սակայն Կիլիկիայի հետագա իրադարձությունները հիրավի ողբերգական եղան հայերի համար։ Ֆրանսիայի հաջորդ քայլը, ի վնաս Կիլիկիայի հայերի անվտանգության, Անկարայի կառավարության հետ 1920 թ-ի մայիսի 28-ի զինադադարի ստորագրումն էր, որը Մ. Քեմալը գնահատեց որպես ֆրանսիացիների՝ Ադանայի նահանգից հեռանալու պատրաստականություն։ Ֆրանսիայի այդ նոր զիջումը խրախուսեց թուրք, ազգայնական ուժերին՝ վերսկսելու թշնամական գործողությունները Կիլիկիայի հայ բնակչության դեմ։
Կյուֆի (Էնայի գավառ)
Համայնքի INSEE կոդը՝ 02245: